CELEX: 31989D0353
Language: el
Date: 1989-05-24 00:00:00
Title: 89/353/ΕΟΚ: Απόφαση της Επιτροπής της 24ης Μαΐου 1989 για τροποποίηση της απόφασης 89/15/ΕΟΚ σχετικά με τη διατήρηση των εισαγωγών ζώων και νωπών κρεάτων προελεύσεως ορισμένων τρίτων χωρών

Avis juridique important

|

31989D0353

89/353/ΕΟΚ: Απόφαση της Επιτροπής της 24ης Μαΐου 1989 για τροποποίηση της απόφασης 89/15/ΕΟΚ σχετικά με τη διατήρηση των εισαγωγών ζώων και νωπών κρεάτων προελεύσεως ορισμένων τρίτων χωρών  

Επίσημη Εφημερίδα αριθ. L 146 της 30/05/1989 σ. 0039 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Μαΐου 1989  για τροποποίηση της απόφασης 89/15/ΕΟΚ σχετικά με τη διατήρηση των εισαγωγών ζώων και νωπών κρεάτων προελεύσεως ορισμένων τρίτων χωρών  (89/353/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου και χοιρείου είδους και των νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 3,  την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρέατος για την παρουσία καταλοίπων (3), και ιδίως το άρθρο 7 σε συνδυασμό με την οδηγία 88/146/ΕΟΚ του Συμβουλίου της 7ης Μαρτίου 1988 για την απαγόρευση της χρησιμοποιήσεως ορισμένων ουσιών με ορμονικό αποτέλεσμα στις κτηνοτροφικές εκμεταλλεύσεις (4), και ιδίως το άρθρο 6,  Εκτιμώντας:  ότι, σε εφαρμογή της απόφασης 89/15/ΕΟΚ της Επιτροπής (5), όπως τροποποιήθηκε τελευταία από την απόφαση 89/137/ΕΟΚ (6), τα κράτη μέλη συνεχίζουν να επιτρέπουν τις εισαγωγές νωπών κρεάτων και ζωντανών ζώων προελεύσεως ορισμένων τρίτων χωρών που εμφαίνονται στο παράρτημα της παρούσας απόφασης και με τους όρους που προβλέπονται στο εν λόγω παράρτημα·  ότι όσον αφορά τα βοοειδή, βάσει των διακανονισμών που συμφωνήθηκαν μεταξύ των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας, έχει προβλεφθεί έγκριση των εκμεταλλεύσεων που παρέχουν τα εχέγγυα να μη χορηγούν για σκοπούς παχύνσεως ουσίες με οιστρογόνο, ανδρογόνο, γεσταγόνο ή θυρεοστατικό αποτέλεσμα στα βοοειδή, το κρέας των οποίων προορίζεται για εξαγωγή προς την Κοινότητα για ανθρώπινη κατανάλωση·  ότι πρέπει να επιτραπούν υπό ορισμένους όρους οι εισαγωγές βοείων κρεάτων προελεύσεως από τη χώρα αυτή·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 89/15/ΕΟΚ αντικαθίσταται από το παράρτημα της παρούσας απόφασης.  Η Επιτροπή πληροφορεί τα κράτη μέλη για την έγκριση των εκμεταλλεύσεων, καθώς και για την ημερομηνία κατά την οποία η έγκριση αυτή αρχίζει να ισχύει.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 24 Μαΐου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 93 της 6. 4. 1989, σ. 25.  (3) ΕΕ αριθ. L 275 της 26. 9. 1986, σ. 36.  (4) ΕΕ αριθ. L 70 της 16. 3. 1988, σ. 16.  (5) ΕΕ αριθ. L 8 της 11. 1. 1989, σ. 11.  (6) ΕΕ αριθ. L 49 της 21. 2. 1989, σ. 37.  ΠΑΡΑΡΤΗΜΑ  1.2.3 //  //  //  // Τρίτη χώρα   // Ημερομηνία μέχρι την οποία  τα κράτη μέλη συνεχίζουν  να επιτρέπουν τις εισαγωγές  (ημερομηνία εκφορτώσεως  στο έδαφος της Κοινότητας)   // Παρατηρήσεις   //    //   //  // Αργεντινή   // 31. 5. 1989   //   // Αυστραλία   //   //  // Μποτσουάνα   // 31. 5. 1989   //   // Βραζιλία   // 31. 5. 1989   //   // Βουλγαρία   // 31. 5. 1989   //   // Καναδάς  // 31. 5. 1989   // (1)   // Χιλή   // 31. 5. 1989   //  // Φινλανδία   //   //   // Γροιλανδία   // 31. 5. 1989   //  // Ουγγαρία   //   //   // Ισλανδία   // 31. 5. 1989   //  // Γιουγκοσλαβία   //   //   // Μάλτα   // 31. 5. 1989   //  // Νέα Ζηλανδία   //   //   // Νορβηγία   //   //   // Αυστρία   // 31. 5. 1989   //   // Παραγουάη   //   //   // Πολωνία  //   //   // Ρουμανία   //   //   // Σουαζιλάνδη   // 31. 5. 1989   //   // Τσεχοσλοβακία   //   //   // Ουρουγουάη   //  //   // Ηνωμένες Πολιτείες Αμερικής   //   // (2) (3)  // Ζιμπάμπουε   //   //   // Νότιος Αφρική/Ναμίμπια   //   //  // Σουηδία   //   //   // Ελβετία   //   //   // Λαϊκή Δημοκρατία της Γερμανίας   // 31. 5. 1989   //   //    //   //  (1) Οι εισαγωγές βοοειδών και των κρεάτων τους που προορίζονται για ανθρώπινη κατανάλωση, αναστέλλονται από την 1η Ιανουαρίου 1989 με εξαίρεση τα βοοειδή που προορίζονται για αναπαραγωγή.  (2) Όσον αφορά τις εισαγωγές κρεάτων βοοειδών που προορίζονται για ανθρώπινη κατανάλωση, περιορίζονται σ' εκείνες που αντιστοιχούν στους όρους που έχουν συμφωνηθεί μεταξύ των Ηνωμένων Πολιτειών της Αμερικής και της Ευρωπαϊκής Οικονομικής Κοινότητας, και έχουν ληφθεί από ζώα προερχόμενα από εγκεκριμένες εκμεταλλεύσεις από την Επιτροπή.  (3) Όσον αφορά τα κρέατα άλλων ειδών από τα βοοειδή που προορίζονται για ανθρώπινη κατανάλωση, οι εισαγωγές διατηρούνται έως τις 31 Μαΐου 1989.